รัฐแก้หนี้นอกระบบ-ปล่อยกู้ฉุกเฉินหมื่นล้าน
สมคิด เร่งฟื้นฟูเกษตรกรปฏิรูปผลผลิต,นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง (สศค.) เปิดเผยถึงรายงานความคืบหน้าการแก้ไขปัญหาหนี้นอกระบบเดือน ก.ค.61 ว่า สินเชื่อรายย่อยระดับจังหวัดภายใต้การกำกับ (สินเชื่อพิโกไฟแนนซ์) ตั้งแต่เดือน ธ.ค.59-เดือน ก.ค.61 มีนิติบุคคลยื่นคำขออนุญาตทั้งสิ้น 516 ราย ใน 67 จังหวัด โดยจังหวัดที่มีผู้ยื่นคำขออนุญาตมากที่สุด 3 ลำดับแรก ได้แก่ นครราชสีมา กรุงเทพมหานคร และร้อยเอ็ด สำหรับสินเชื่อรายย่อยเพื่อใช้จ่ายฉุกเฉินนั้น ทางธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ได้อนุมัติสินเชื่อเพื่อใช้จ่ายฉุกเฉิน ให้เป็นทางเลือกของประชาชนทั่วประเทศ เข้าถึงแหล่งเงินทุนในระบบแทนหนี้นอกระบบ รายละไม่เกิน 50,000 บาท คิดดอกเบี้ย 0.85% ต่อเดือน ณ สิ้นเดือน ก.ค.รวม 294,314 ราย เป็นเงิน 13,185 ล้านบาท จำแนกเป็นสินเชื่อที่อนุมัติแก่ประชาชนทั่วไป 275,247 ราย เป็นเงิน 12,342 ล้านบาท และสินเชื่อที่อนุมัติแก่ผู้มีรายได้น้อยในโครงการลงทะเบียนเพื่อสวัสดิการแห่งรัฐปี 60 ที่มีหนี้นอกระบบ จำนวน 19,067 ราย เป็นเงิน 843 ล้านบาท,ด้านนายลักษณ์ วัจนานวัช รมช.กระทรวงเกษตรและสหกรณ์ เผยว่า ในช่วงปลายเดือน ส.ค.นี้ นายสมคิด จาตุศรีพิทักษ์ รองนายกรัฐมนตรี จะเดินทางมาตรวจเยี่ยมกระทรวงเกษตรและสหกรณ์ เพื่อติดตามความคืบหน้าในแนวทางการฟื้นฟูเกษตรกรจำนวน 3.81 ล้านครัวเรือน ที่ได้รับการพักชำระหนี้ จากธนาคารเพื่อการเกษตรและสหกรณ์การเกษตร (ธ.ก.ส.) รวมถึงติดตามการปฏิรูประบบการผลิตทางด้านการเกษตรของพืชเศรษฐกิจว่า กระทรวงเกษตรฯจะมีการดำเนินการไปในทิศทางใดตั้งแต่การเริ่มเพาะปลูก จนถึงการจัดหาตลาดเพื่อการจัดจำหน่าย.
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง (สศค.) เปิดเผยถึงรายงานความคืบหน้าการแก้ไขปัญหาหนี้นอกระบบเดือน ก.ค.61
พรชัย ฐีระเวช,สมคิด จาตุศรีพิทักษ์,ฟื้นฟูเกษตรกร,ผลผลิต,สินเชื่อ